钦定古今图书集成/明伦汇编/官常典/第642卷 > 乐颐
## 钦定古今图书集成/明伦汇编/官常典/第642卷 > 乐颐

按《南齐书》本传，“颐字文德，南阳涅阳人，世居南郡。少
而言行和谨，仕为京府参军。父在郢州病亡，颐忽思
父涕泣，因请假还。中路果得父凶问，颐便徒跣号咷，
出陶家后渚，遇商人附载西上，水浆不入口数日。尝
遇病，与母隔壁，忍痛不言，啮被至碎，恐母之哀己也。
湘州刺史王僧虔引为主簿，以同僚非人，弃官去。吏”
部郎庾杲之尝往候颐，为设食，枯鱼菜菹而已。杲之
曰：“我不能食此。”母闻之，自出常膳鱼羹数种。杲之曰：
“卿过于茅季伟，我非郭林宗。”仕至邓州治中卒。